Nikolaus Barbie, lesanvet Klaus Barbie, ganet e Bad Godesberg dar 25 a viz Here 1913, ha marvet e toull-bach Lyon dar 25 a viz Gwengolo 1991 a oa un torfedour brezel alaman. Ofiser SS e oa en Alamagn nazi. Bez e voe penn ar gevrenn IV (SIPO-SD) evit nerzhioù polis ar surentez alaman e kêr Lyon, e-pad dalchidigezh Bro-Chall gant an Trede Reich. Lesanvet e voe « le boucher de Lyon », ha bevañ a reas dindan dech e-pad 40 vloaz. Adpaket e oa bet e Bolivia ha kaset da Vro-Chall evit bezañ barnet. Kondaonet e voe dan toull-bach da viken evit torfedoù a-enep an denelezh, e Lyon e 1987.